Missatge: Digueu-ne problema, digueu-ne enigma. Aquest cop tenim 15 monedes, de les quals 7 són falses i 8 vertaderes (però no sabem quina és quina, les tenim totes juntes en un sac). Sabem que una moneda falsa difereix en pes amb una moneda vertadera en un gram més o un gram menys (es pot donar el cas que algunes monedes falses pesin 1 gram més i altres 1 gram menys, no penseu que totes les falses pesen igual). També disposem d'una balança amb dos plats que ens dóna la diferència de pes exacte entre una banda i l'altra. El problema és el següent: com podem determinar, amb una sola pesada, si una moneda és falsa o vertadera.   EDITO: una sola pesada vol dir: agafar un grup de monedes i posar-les a un plat, agafar un altre grup de monedes i posar-les a l'altre plat i, finalment, llegir el resultat que marca la balança. És a dir, una pesada és que només obtens una dada una sola vegada.   PD: Abans que ningú ho demani, a la pesada amb la balança podem posar les monedes que volguem a cada banda, inclosa (o no) la moneda la veracitat o falsedat de la qual hem de verificar. En qualsevol cas, només està permesa UNA sola pesada.

Resposta: "Vaig pel bon cami si dic que se'n posen 7 a cada plat i la que no pesem és la que volem saber si és falsa o no? EDITO: crec que el que dic amunt és cert. Si la diferència en grams entre els dos plats és senar, llavors la moneda que hem deixat fora de la pesada és vertadera. I si la diferència de pes en grams entre els dos plats és parell o zero, la moneda que resta fora és falsa. "ts TORNO A EDITAR: poso en blanc la solució